Ich bin mit rehter stete· einem gv̊ten ritter vndertan
ICh bin mit rehter stete· einem gv̊ten ritter vndertan·
wie sanfte es minem herzen tůt· swanne ich in vmbe vangen han·
der sich mit mangen tvgenden gůt·
gemachet al der werlde lieb der mag wol hohe tragen den mv̊t·

Sine mvgen alle mir benemen· den ich mir lan han er welt·
zerehter stete in minem mv̊te· der mich vil lange liebes went·
vnd legen si vor leide tot·
ich wil im iemer wesen holt· si sint betwunge ane not·

{{SORTIERUNG:Ich bin mit rehter stete· einem gv̊ten ritter vndertan]}}
Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse